CELEX: 62020CN0572
Language: lt
Date: 2020-11-03 00:00:00
Title: Byla C-572/20: 2020 m. lapkričio 3 d. Finanzgericht Köln (Vokietija) pateiktas prašymas priimti prejudicinį sprendimą byloje ACC Silicones Ltd. / Bundeszentralamt für Steuern

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/17
            
         
      2020 m. lapkričio 3 d.Finanzgericht Köln (Vokietija) pateiktas prašymas priimti prejudicinį sprendimą byloje ACC Silicones Ltd. / Bundeszentralamt für Steuern
      
      (Byla C-572/20)
      (2021/C 53/22)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Finanzgericht Köln
      
      
         Šalys pagrindinėje byloje
      
      
         Pareiškėja: ACC Silicones Ltd.
      
      
         Atsakovė: Bundeszentralamt für Steuern
      
      
         Prejudiciniai klausimai
      
      
                  1.
               
               
                  Ar pagal SESV 63 straipsnį (EB sutarties ex 56 straipsnis) draudžiama tokia nacionalinės mokesčių teisės nuostata, kaip antai nagrinėjama pagrindinėje byloje, kuria remiantis iš užsienyje reziduojančios bendrovės, kuri gauna dividendų iš turimų akcijų ir nepasiekia 1990 m. liepos 23 d. Tarybos direktyvos 90/435 (1) dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (iš dalies pakeistos Direktyva 2003/123 (2)) 3 straipsnio 1 dalies a punkte nustatytos turimo akcinio kapitalo ribos, pajamų iš kapitalo mokesčio grąžinimo sumetimais reikalaujama, pateikiant užsienio valstybės mokesčių administratoriaus pažymą, įrodyti, kad pajamų iš kapitalo mokesčio ji ar tiesiogiai ar netiesiogiai jos akcijų turintis akcininkas negali įskaityti ar atskaityti kaip patirtų veiklos ar darbinės veiklos išlaidų, bei įrodyti, kad mokestis iš tiesų nebuvo įskaitytas, atskaitytas ar perkeltas, kai tuo tarpu iš šalies viduje reziduojančios bendrovės, turinčios tiek pat akcijų, pajamų iš kapitalo mokesčio grąžinimo sumetimais tokio įrodymo nereikalaujama?
               
            
                  2.
               
               
                  Jeigu į pirmąjį klausimą būtų atsakyta neigiamai:
                  Ar pagal proporcingumo ir veiksmingumo principus draudžiama reikalauti pateikti pirmajame klausime nurodytą pažymą, jeigu užsienyje reziduojantis dividendų iš vadinamųjų laisvųjų akcijų gavėjas faktiškai neturi galimybių šią pažymą pateikti?
               
            
         (1)  1990 m. liepos 23 d. Tarybos direktyva 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (OL L 225,1990, p. 6; 2004 m. specialusis leidimas lietuvių k., 9 sk., 1 t., p. 147).
      
         (2)  2003 m. gruodžio 22 d. Tarybos Direktyva 2003/123/EB iš dalies keičianti Direktyvą 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (OL L 7, 2004, p. 41; 2004 m. specialusis leidimas lietuvių k., 9 sk., 2 t., p. 3).